b'\n_START_ARTICLE_\nImbi Viirok\n_START_PARAGRAPH_\nImbi Viirok (s\xc3\xbcndinud 29. juunil 1968) on eesti suhten\xc3\xb5ustaja, coach ja koolitaja._NEWLINE_Ta on l\xc3\xb5petanud Tallinna Pedagoogika\xc3\xbclikooli inglise filoloogina. Suhten\xc3\xb5ustaja kutse on Viirok omandanud Relationship Coaching Institute\'s, spetsialiseerudes kaaslast otsivate inimeste n\xc3\xb5ustamisele. Imbi Viirok on esimesena Eestis sooritanud International Coach Federationi sertifitseerimiseksami._NEWLINE_Imbi Viirokile kuulub n\xc3\xb5ustamiskeskus Tark S\xc3\xbcda, mis on keskendunud paarisuhet otsivate inimeste n\xc3\xb5ustamisele. Ta on kirjutanud artikleid paarisuhte loomise teemal ajakirjades Ps\xc3\xbchholoogia Sinule ja Eesti Naine ning Postimehe veebiportaalis Naine24._NEWLINE_Imbi Viiroki sulest on ilmunud raamat "Teadlik tutvumine. Uus l\xc3\xa4henemine \xc3\xb5ige kaaslase leidmisele" (Tallinn: Kirjastus Pegasus, 2013).'